'tweaks' in Best iPhone Applications For Business | Scoop.it
Current selected tag: 'tweaks'. Clear. Gewonde Bloem-sakeman ‘sterk goed aan’ | Netwerk24
Deur Kaydene Davids 14 Julie 2020 05:44
Smit (65), eienaar van Triprod in Harveystraat wat in veevoer spesialiseer, word in die Life Rosepark-hospitaal vir ’n skietwond behandel nadat vyf gewapende mans hom Donderdagaand in sy onderneming oorval het.
Volgens Ian Smit sterk sy pa goed aan en is hy steeds in die hospitaal.
Smit en ’n veiligheidswag, Isaac Mosamo, is omstreeks 18:45 aangeval en vasgebind. Smit is in die bolyf geskiet en die rowers het met ’n onbekende bedrag kontant gevlug. Mosamo se gesig is geswel, maar hy het nie ernstige beserings opgedoen nie.
Nadat die mans gevlug het, het Mosamo hom losgewikkel en Smit losgemaak.
Ian het hom ook intussen na die winkel gehaas omdat sy pa nie sy oproepe beantwoord het nie en op sy gewonde pa afgekom. Die nooddienste is ontbied, waarna sy pa gestabiliseer en hospitaal toe geneem is.
Volgens brig. Montantsi Makhele, provinsiale polisiewoordvoerder, is niemand nog in verband met die voorval aangekeer nie.
Mense met inligting kan sers. May Mofokeng, ondersoekbeampte, by 082 466 7255 bel.
Die polisie ondersoek ’n klag van sakeroof.
Meer oor: Jan Smit